אין לי כוח למשחקים

אין לי כוח למשחקים הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברות התקליטים מרגול הפקות וביג בוס רקורדס ביוני 2004. הוא נכלל כרצועה השלישית מאלבום האולפן ה-11 של הזמרת גלה לי.

רקע וכתיבה 
"אין לי כוח למשחקים" נכתב והולחן על ידי אסף לביא צנעני, והופק על ידי תמיר צור. השיר הופץ כסינגל רשמי מתוך גלה לי, על מנת לעזור בקידום המסחרי שלו. ב-27 ביוני 2004 נכנס השיר למצעד הסינגלים של תחנת הרדיו רשת ג' והגיע למקום השמיני. ב-18 ביולי אותה השנה עלה למקום השני – הדירוג הגבוה ביותר אליו הגיע. ב-19 בספטמבר יצא השיר מהמצעד לאחר אחד עשר שבועות רצופים. בנוסף, "אין לי כוח למשחקים" הגיע למקום ה-32 במצעד העברי של תחנת הרדיו של שנת ה'תשס"ד.

וידאו קליפ 
לשיר "אין לי כוח למשחקים" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 ביוני 2011.

מיקומי שיא

הערות שוליים 

שירי מרגלית צנעני
שירים בעברית
שירים שהופקו על ידי תמיר צור